Alugbati

Ang alugbati o libato, na may pangalang pang-agham na Basella alba ay isang halamang baging na perenyal sa pamilyang Basellaceae. Natatagpuan ito sa mga tropiko ng Asya at Aprika kung saan ginagamit ito bilang gulaying dahon. Kalimitan itong ipinansasalit sa espinaka. Katutubo ito sa subkontinenteng Indiyo, Timog-silangang Asya at Bagong Ginea. Naturalisado ito sa Tsina, mga tropiko ng Aprika, Brasil, Belise, Kolombya, Kanlurang Indiyas, Pidyi at Polinesyang Pranses.Kew World Checklist of Selected Plant Families, Basella alba 

Paglalarawan
Ang alugbati ay isang mabilis-lumaking baging na may malambot na tangkay. Umaabot ang haba nito hanggang .  Ang mga makapal, halos-makatas, hugis-pusong dahon nito ay may banayad na lasa at malagkit na tekstura. May dalawang baryedad—luntian at pula. Lunti ang kulay ng tangkay ng Basella alba gaya ng dahon nito, habang mamula-mulang ube naman ang tangkay ng kultibar na Basella alba 'Rubra'; habang tumatanda ang halaman, unti-unting lalong nagkukulay-ube ang matatandang dahon mula sa pinakapuno ng dahon patungo sa dulo. Matindi ang amoy ng tangkay kapag dinurog. Matatagpuan ang alugbati sa maraming merkadong Asyano, pati na rin sa mga pamilihan ng mga magsasaka.

Galeriya

Mga sanggunian

Kaurian:Basellaceae
Kaurian:Dahong gulay